Մայրը պէտք է ժամանակ յատկացնէ մանուկին, անոր հետ հանգիստ նախաճաշ ընէ, անոր հետ զբաղի, հագցնէ եւ հանդարտ մթնոլորտի մէջ պատրաստէ զինք դպրոց յաճախելու: Թելադրելի է , որ մայրը ընկերանայ իր փոքրիկին մինչեւ դպրոց եւ դասարան, ծանօթանայ ուսուցչուհիին, կարճ ժամանակ մը մնայ անոր մօտ, մինչեւ որ մանուկը ընտելանայ մթնոլորտին, խաղալիքներուն եւ ընկերներուն: Թոյլ պէտք է տալ, որ մանուկը անձամբ ծանօթութիւններ հաստատէ եւ ընկերներ գտնէ: Երբ հասնի մօր մեկնումին պահը, նոյնիսկ եթէ ան լայ, պարզապէս պէտք է գրկել զինք, հանգստացնել: